smcproject/ml-wiki-sentences huggingface dataset:
Edited by Claire Buck (Bloomsbury Publishing, 1994).
Feminists Who Changed America, 1963-1975.
Edited by Barbara J. Love (Champaign: University of Illinois Press, 2006).
പുറംകണ്ണികൾ Guide to the Nellie Wong Papers at the California Ethnic and Multicultural Archives
നെല്ലി സാഷ് നെല്ലി സാഷ്, 1910
1966-ൽ സാഹിത്യത്തിനുളള നോബൽ സമ്മാനം നേടിയ സാഹിത്യകാരിയാണ് ലിയോണി നെല്ലി സാഷ് (10 ഡിസംബർ 1891 – 12 മേയ് 1970) ജൂതവംശജർക്കു നേടിടേണ്ടി വന്ന യാതനകൾ   അവരുടെ കവിതകളിലും  നാടകങ്ങളിലും പ്രതിഫലിക്കുന്നു.
ഷിമുവെൽ ആഗ്നനോടൊപ്പമാണ്  നെല്ലി ഈ പുരസ്കാരം പങ്കിട്ടത്.
ബെർളിനിലെ ഷോൺബെർഗിലാണ്    നെല്ലി സാഷ് ജനിച്ചതൂം വളർന്നതും.
ജൂതവിരോധം ആളിക്കത്തിയപ്പോൾ,  1940-ൽ  അമ്പതു വയസ്സുകാരിയായ നെല്ലി സാഷ് അമ്മയോടൊപ്പം സ്വീഡനിലേക്ക് രക്ഷപ്പെട്ട് സ്റ്റോക്ഹോമിൽ താമസമാരംഭിച്ചു.
സുഹൃത്തായിരുന്ന സെല്മാ ലോഗേർലെവ് ആണ് ഈ രക്ഷപ്പെടലിന് വഴിയൊരുക്കിയത്.
സ്വീഡനിലെത്തിയശേഷമാണ് നെല്ലിയുടെ സാഹിത്യജീവിതം ആരംഭിച്ചത്.
കാൻസർ രോഗം ബാധിച്ച് 1970-ൽ നിര്യാതയായി.
ശ്രദ്ധേയമായ ചില കൃതികൾ പുരാവൃത്തങ്ങളും കഥകളും 1921 മരണഗൃഹത്തിൽ 1947 നക്ഷത്ര ഗ്രഹണം 1949 ഏലി- ഇസ്രേലിന്റെ യാതനകളെക്കുറിച്ചുളള വ്യംഗനാടകം 1951 ആർക്കുമേറെ അറിയില്ല....
1957 അനന്തതയിലേക്കുളള യാത്ര-1961 അന്വേഷകർ- 1966 അവലംബം ↑ നെല്ലി സാഷ്
[[വർഗ്ഗം::ഇരുപതാം നൂറ്റാണ്ടിലെ ജർമ്മനിയിലെ വനിതാ എഴുത്തുകാർ]]
നെല്ലി മക്ലംഗ് ഇംഗ്ലീഷ് വിലാസം https://ml.wikipedia.org/wiki/Nellie_McClung
കനേഡിയൻ എഴുത്തുകാരിയും സാമൂഹ്യ പ്രവർത്തകയും സഫ്രാജിസ്റ്റും രാഷ്ട്രീയക്കാരിയും മാതൃസഹജമായ ഫെമിനിസ്റ്റുമായിരുന്നു നെല്ലി ലെറ്റിറ്റിയ മക്ലംഗ് (ജനനം ലെറ്റിറ്റിയ എല്ലെൻ മൂണി; 20 ഒക്ടോബർ 1873 - 1 സെപ്റ്റംബർ 1951) 1900 കളുടെ തുടക്കത്തിൽ പടിഞ്ഞാറൻ കാനഡയിൽ പ്രചാരത്തിലുള്ള സാമൂഹികവും ധാർമ്മികവുമായ പരിഷ്കരണ പ്രസ്ഥാനങ്ങളുടെ ഭാഗമായിരുന്നു അവർ.
സ്ത്രീകളുടെ വോട്ടവകാശവും റ്റെമ്പർൻസുമാണ് അവരുടെ വലിയ പ്രവൃത്തികൾ.
പൊളിറ്റിക്കൽ ഇക്വാലിറ്റി ലീഗിൽ (പുരുഷന്മാരടക്കം) ഉൾപ്പെട്ട മറ്റുള്ളവരോടൊപ്പം അവരുടെ കഠിനാധ്വാനവും വാദവും മൂലമാണ് 1916 ൽ മാനിറ്റോബ സ്ത്രീകൾക്ക് വോട്ടവകാശം നൽകുന്നതും പൊതു ഓഫീസിലേക്ക് മത്സരിക്കുന്നതുമായ ആദ്യത്തെ പ്രവിശ്യയായി മാറിയത്.
കാനഡയിലെ സഫ്രാഗിസ്റ്റ് Archived 2021-03-21 at the Wayback Machine .
പ്രസ്ഥാനത്തിൽ നെല്ലി മക്ലംഗ് മുൻപന്തിയിലായിരുന്നു.
അവരുടെ സാമൂഹ്യനീതി ആക്ടിവിസത്തിലൂടെ, റ്റെമ്പർൻസ്, യുദ്ധവിരുദ്ധത (ജാപ്പനീസ് കനേഡിയൻ‌മാരുടെ അധികാരപ്പെടുത്തൽ, കനേഡിയൻ അതിർത്തി ജൂത അഭയാർഥികൾക്ക് തുറന്നുകൊടുക്കൽ ), തൊഴിൽ, ഡവർ അവകാശങ്ങൾ എന്നിവ അവരുടെ ഏറ്റവും പ്രധാനപ്പെട്ട സംഭാവനകളായിരുന്നു.
1873-ൽ ഒന്റാറിയോയിലെ ചാറ്റ്സ്‌വർത്തിൽ ഐറിഷ് കുടിയേറ്റ കർഷകനും മെത്തഡിസ്റ്റുമായ ജോൺ മൂണിയുടെയും സ്കോട്ടിഷ് വംശജയായ ഭാര്യ ലെറ്റിറ്റിയ മക്കാർഡിയുടെയും ഇളയ മകളായി നെല്ലി മക്ലംഗ് മൂണി ജനിച്ചു.
അവരുടെ പിതാവിന്റെ കൃഷിസ്ഥലം നശിച്ചുപോയതിനാൽ കുടുംബം 1880 ൽ മാനിറ്റോബയിലേക്ക് മാറി.
ആറുവർഷത്തെ ഔപചാരിക വിദ്യാഭ്യാസം നേടിയ അവർ ഒൻപത് വയസ്സുവരെ വായിക്കാൻ പഠിച്ചില്ല.
പിന്നീട് അവർ കുടുംബത്തോടൊപ്പം മാനിറ്റോബയിലെ സോറിസ് താഴ്‌വരയിലെ ഒരു തറവാട്ടിലേക്ക് മാറി.
കരിയർ 1910-ൽ നെല്ലി മക്‌ക്ലങ്
1914 ലും 1915 ലും മാനിറ്റോബ പ്രവിശ്യാ തിരഞ്ഞെടുപ്പുകളിൽ സ്ത്രീകൾക്ക് വോട്ട് എന്ന വിഷയത്തിൽ ലിബറൽ പാർട്ടിക്ക് വേണ്ടി അവർ പ്രചാരണം നടത്തി.
സ്ത്രീകളുടെ വോട്ടവകാശത്തിനായി അർപ്പിതമായ ഒരു ഗ്രൂപ്പായ വിമൻസ് പൊളിറ്റിക്കൽ ഇക്വാലിറ്റി ലീഗ് സംഘടിപ്പിക്കാൻ അവർ സഹായിച്ചു.
നർമ്മബോധത്തിന് പേരുകേട്ട ഒരു പൊതു പ്രഭാഷകയായ അവർ 1914 ലെ വിജയകരമായ ലിബറൽ പ്രചാരണത്തിൽ ഒരു പ്രധാന പങ്ക് വഹിച്ചു.
കനേഡിയൻ വിമൻസ് പ്രസ് ക്ലബ്ബിന്റെ ആഭിമുഖ്യത്തിൽ 1914-ൽ വിന്നിപെഗിൽ അരങ്ങേറിയ വനിതാ പാർലമെന്റിനെ പരിഹസിച്ച് മാനിറ്റോബയിലെ കൺസർവേറ്റീവ് പ്രീമിയർ റോഡ്മണ്ട് റോബ്ലിൻ എന്ന കഥാപാത്രവും അവർ അവതരിപ്പിച്ചു.
വാക്കർ തിയേറ്ററിൽ നടന്ന നാടകശ്രമം, സ്ത്രീകളുടെ വോട്ടവകാശത്തെ എതിർക്കുന്നവരുടെ വാദങ്ങളുടെ അസംബന്ധം തുറന്നുകാട്ടാൻ രൂപകൽപ്പന ചെയ്‌തത് ഫ്രാഞ്ചൈസി പുരുഷന്മാർക്ക് നൽകണമോ എന്ന തർക്കം നടിച്ചുകൊണ്ടാണ്.
1914-ൽ റോബ്ലിനും പ്രവിശ്യയിലെ നിയമസഭയ്ക്കും മുന്നിൽ ഹാജരായ മക്‌ലംഗ്, സ്ത്രീകൾക്ക് വോട്ട് അനുവദിച്ചതിന് തന്റെ വാദം ഉന്നയിച്ചു: “ഞങ്ങൾക്ക് ചിന്തിക്കാനുള്ള ബുദ്ധിയില്ലേ? ജോലി ചെയ്യാൻ കൈകൾ? അനുഭവിക്കാൻ ഹൃദയങ്ങൾ? പിന്നെ ജീവിക്കാനുള്ള ജീവിതമോ? പൗരത്വത്തിൽ നാം നമ്മുടെ പങ്ക് വഹിക്കുന്നില്ലേ? സാമ്രാജ്യം കെട്ടിപ്പടുക്കാൻ നമ്മൾ സഹായിക്കില്ലേ? ഞങ്ങളുടെ അവകാശം ഞങ്ങൾക്ക് തരൂ!”
McClung in 1910
മക്‌ലംഗിന്റെ രണ്ടാമത്തെ പുസ്തകം, എ സെക്കൻഡ് ചാൻസ്, 1910-ൽ പ്രസിദ്ധീകരിച്ചു.
അപ്പോഴേക്കും, സംസാരത്തിനുള്ള അവളുടെ പ്രശസ്തി ഒന്റാറിയോയിൽ എത്തിയിരുന്നു.
വിറ്റ്ബി, ഹാമിൽട്ടൺ, പീറ്റർബറോ, കിംഗ്സ്റ്റൺ, വാട്ടർലൂ, ടൊറന്റോ എന്നിവിടങ്ങളിൽ സ്റ്റോപ്പുകളോടെ അവൾ പ്രവിശ്യയിൽ ഒരു പര്യടനം ആരംഭിച്ചു.
ഹാമിൽട്ടൺ ഹെറാൾഡ് "തന്റെ പ്രേക്ഷകരെ കൊടുങ്കാറ്റാക്കി" എന്ന് റിപ്പോർട്ട് ചെയ്തതോടെ അവളുടെ സംഭാഷണ പരിപാടികൾക്ക് നല്ല സ്വീകാര്യത ലഭിച്ചു.
ഫസ്റ്റ് വേവ് ഫെമിനിസത്തിന്റെ ഒരു പ്രധാന പ്രസ്താവനയായി കണക്കാക്കപ്പെടുന്ന ഇൻ ടൈംസ് ലൈക്ക് ദീസ് ഉൾപ്പെടെ, 1910-കളിൽ മക്‌ക്ലംഗ് മൂന്ന് പുസ്തകങ്ങൾ കൂടി എഴുതാൻ പോകുമായിരുന്നു.
തന്റെ കരിയറിൽ ഉടനീളം, രണ്ട് ആത്മകഥകളും നിരവധി കവിതകളും ചെറുകഥകളും പത്ര ലേഖനങ്ങളും ഉൾപ്പെടെ പതിനാറ് പുസ്തകങ്ങൾ മക്‌ലംഗ് എഴുതി.
അവലംബം കൂടുതൽ വായനയ്ക്ക് Bruce Peel Collection at University of Alberta Rutherford South Library/ Expert Linda Quirk: Linda Quirk Article: Historical Perspectives on Canadian Publishing website here: http://hpcanpub.mcmaster.ca/hpcanpub/case-study/nellie-mcclung-s-literary-legacy Sarah Carter -- A legacy of ambivalence : responses to Nellie McClung in Perry, Adele, Veronica Jane Strong-Boag, and Mona Gleason.
Rethinking Canada : The Promise of Women's History.
https://search.ebscohost.com/login.aspx?direct=true db=cat03710a AN=alb.2591365 site=eds-live scope=site .
Warne, R. R. 2006.
Literature as pulpit: the Christian social activism of Nellie L. McClung.
http://search.ebscohost.com/login.aspx?direct=true scope=site db=nlebk db=nlabk AN=1433259 .
http://rabble.ca/blogs/bloggers/bound-not-gagged/2016/01/seven-important-parts-nellie-mcclungs-dynamic-and-complicate Warne, R. R., and Canadian Corporation for Studies in Religion.
Literature As Pulpit : The Christian Social Activism of Nellie L. McClung.
Dissertations SR. [Waterloo, Ontario]: Wilfrid Laurier University Press.
https://search.ebscohost.com/login.aspx?direct=true db=e000xna AN=1433259 site=eds-live scope=site .
പുറംകണ്ണികൾ Nellie McClung എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Heritage Minutes: Nellie McClung ഇലക്ട്രോണിക് പതിപ്പുകൾ നെല്ലി മക്ലംഗ് എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by Nellie Letitia McClung at Faded Page (Canada) Works by or about നെല്ലി മക്ലംഗ് at Internet Archive നെല്ലി മക്ലംഗ് public domain audiobooks from LibriVox
നെല്ലിക്കമൺ
നെല്ലിക്കമൺ , പത്തനംതിട്ട ജില്ലയിലെ റാന്നി താലൂക്കിലെ റാന്നി അങ്ങാടി ഗ്രാമപഞ്ചായത്തിന്റെ ഒരു ഭാഗമായ സ്ഥലമാണ്.
ഇവിടെ ഒരു പൊസ്റ്റ് ഓഫീസും ഫെഡറൽ ബാങ്കിന്റെ ഒരു ശാഖയും പ്രാഥമികാരോഗ്യ കേന്ദ്രവും ഉണ്ട്.
കൂടാതെ നയനമനോഹരമായ അരുവിക്കൽ വെള്ളച്ചാട്ടം അരുവിക്കൽ പള്ളിയുടെ അരുകിലായി കാണാം.
റാന്നിയിൽനിന്നും ചങ്ങനാശേരിക്കു പോകുന്ന റോഡ് ഇത് വഴി കടന്നുപോകുന്നു.
ഇവിടെ നിന്നും തിരുവല്ല , മല്ലപ്പള്ളി , ചങ്ങനാശ്ശേരി , കോട്ടയം , എന്നിവിടങ്ങളിലേയ്ക്ക് ബസ് ലഭ്യം ആണ്.
റാന്നി ബൈപ്പാസ് ഇതുവഴി കടന്നുപോയി ചെല്ലക്കാട്, പുനലൂർ - മൂവാറ്റുപുഴ സംസ്ഥാനപാതയുമായി ചേരുന്നു.
ദേശസേവിനി വായനശാല, നെല്ലിക്കമൺ ഇവിടത്തെ സാംസ്കാരിക കേന്ദ്രമാണ്.
പി.ടി. ചാക്കോ ഇംഗ്ലീഷ് വിലാസം https://ml.wikipedia.org/wiki/P.
T._Chacko
കേരളത്തിലെ ഒരു കോൺഗ്രസ് നേതാവായിരുന്ന പി.ടി. ചാക്കോ (ആംഗലേയം : P.T. Chacko ) .
വിമോചന സമരത്തിലൂടെ ശ്രദ്ധേയനായ വ്യക്തിയാണ് ഇദ്ദേഹം.
ഐക്യ കേരളത്തിലെ ആദ്യ പ്രതിപക്ഷ നേതാവ്, സംസ്ഥാന ആഭ്യന്തര മന്ത്രി, എ.ഐ.സി.സി അംഗം, ഇന്ത്യൻ ഭരണഘടന നിർമ്മാണ സമിതിയംഗം, ലോക്‌സഭാംഗം തുടങ്ങിയ പദവികൾ വഹിച്ച പി.ടി ചാക്കോ കാൽ നൂറ്റാണ്ടുകാലത്തോളം കേരള രാഷ്ട്രീയത്തിൽ ശ്രദ്ധിക്കപ്പെട്ടിരുന്നു.
കോട്ടയം ജില്ലയിൽ നെടുംകുന്നം പുതിയാപറമ്പിൽ ചാക്കോ തോമസിന്റെയും വാഴൂർ കൂട്ടുങ്കൽ കുടുംബാംഗമായിരുന്ന അന്നമ്മയുടെയും മകനായി 1915 ഏപ്രിൽ 9-നായിരുന്നു ജനനം.
പിൽക്കാലത്ത് ചാക്കോ തോമസും കുടുംബവും ചിറക്കടവ് പുള്ളോലിൽ പുരയിടത്തിലേക്ക് താമസം മാറ്റിയതിനെ തുടർന്ന് പുള്ളോലിൽ എന്ന വീട്ടുപേരിലും അറിയപ്പെട്ടു.
ചങ്ങനാശ്ശേരി എസ്.ബി. കോളേജിലും തൃശ്ശിനാപ്പള്ളി സെന്റ് ജോസഫ്‌സ് കോളേജിലും പഠിച്ചു.
1938ൽ തിരുവനന്തപുരം ലോ കോളേജിൽനിന്ന് നിയമബിരുദം നേടി.
നിയമവിദ്യാർഥിയായിരിക്കുമ്പോൾ യൂണിയൻ ജനറൽ സെക്രട്ടറിയായിരുന്നു.
1938ൽ 23ാം വയസ്സിൽ സ്റ്റേറ്റ് കോൺഗ്രസ്സിലൂടെയായിരുന്നു രാഷ്ട്രീയപ്രവേശം.
തുടർന്ന് സ്വാതന്ത്ര്യസമരത്തിൽ സജീവമായി.
1939ൽ ൽ മീനച്ചിൽ താലൂക്ക് കോൺഗ്രസ് സെക്രട്ടറിയായിരുന്നു.
1945ൽ കോട്ടയം ഡി.സി.സി. പ്രസിഡന്റായിരുന്നു.
മൂന്നുതവണ എ.ഐ.സി.സി. അംഗവുമായി.
തിരുവിതാംകൂർ , കൊച്ചി , തിരു-കൊച്ചി , കേരള നിയമസഭ , രാജ്യസഭ എന്നീ സഭകളിൽ പ്രവർത്തിച്ചിട്ടുണ്ട്.
ഐക്യകേരളത്തിലേ ആദ്യത്തെ തിരഞ്ഞെടുപ്പിൽ വാഴൂർ നിയമസഭാമണ്ഡലത്തിൽ നിന്നും ജയിച്ച ഇദ്ദേഹം കേരളത്തിന്റെ ആദ്യത്തെ പ്രതിപക്ഷനേതാവും ആയിരുന്നു.
സ്വാതന്ത്ര്യ സമരത്തിന്റെ ഭാഗമായി മഹാത്മഗാന്ധിയുടെ നേതൃത്വത്തിലുള്ള നിസ്സഹകരണ പ്രസ്ഥാനത്തിന്റെ പ്രവർത്തനങ്ങളും വിദ്യാഭ്യാസ ബഹിഷ്കരണവുമൊക്കെ കണ്ടുവളർന്ന ചാക്കോ വിദ്യാഭ്യാസകാലത്തുതന്നെ രാഷ്ട്രീയ പ്രവർത്തനം ആരംഭിച്ചു.
23-ആം വയസിൽ നിയമബിരുദം നേടി പൊതുരംഗത്ത് സജീവമായി.
1938-ൽ ആരംഭിച്ച സ്റ്റേറ്റ് കോൺഗ്രസായിരുന്നു ചാക്കോയുടെ ആദ്യ തട്ടകം.
വൈകാതെ മുഴുവൻ സമയ രാഷ്ട്രീയക്കാരനായി മാറിയ അദ്ദേഹം സംഘടനാതലത്തിൽ പടിപടിയായി വളർന്ന് ഐ.ഐ.സി.സി അംഗംവരെയായി.
ഗാംഭീര്യം തുടിക്കുന്ന മുഖഭാവവും അനർഗളമായ വാഗ്ദോരണിയും അതുല്യമായ ആജ്ഞാശക്തിയും അകമഴിഞ്ഞ സൗഹൃദ സമീപനവും ചാക്കോയുടെ വളർച്ചക്ക് വേഗം പകർന്നു.
ജനപ്രതിനിധി
1948ൽ തിരുവിതാംകൂർ സ്റ്റേറ്റ് കോൺഗ്രസിലേക്ക് അകലുകുന്നം മണ്ഡലത്തിൽനിന്ന് എതിരില്ലാതെ തെരഞ്ഞെടുക്കപ്പെട്ടു.
പട്ടം താണുപിള്ളയുടെയും തുടർന്ന് ടി.കെ നാരായണപിള്ളയുടെയും ഭരണകാലത്ത് നിയമസഭയിൽ കോൺഗ്രസിന്റെ ചീഫ് വിപ്പായിരുന്നു ചാക്കോ.
നിയമത്തിൽ അദ്ദേഹത്തിനുണ്ടായിരുന്ന അവഗാഹത്തിനുള്ള അംഗീകാരമെന്നോണം 1949 ൽ ഇന്ത്യൻ ഭരണഘടനാ നിർമ്മാണ സമിതിയിലേക്ക് തെരഞ്ഞെടുക്കപ്പെട്ടു.
ന്യൂനപക്ഷാവകാശങ്ങൾക്കുവേണ്ടി നിരന്തരം പോരാടിയ ചാക്കോ പലവട്ടം ജയിൽവാസം അനുഷ്ടിച്ചു.
ദിവാൻ സർ സി.പി രാമസ്വാമി അയ്യരുടെ വിദ്യാഭ്യാസ ദേശസാൽക്കരണത്തിനെതിരെ ജനരോഷം ആളിക്കത്തിച്ച തുറന്ന കത്തും അദ്ദേഹത്തെ ജയിലിലേക്ക് നയിച്ചു.
പ്രഥമ പാർലമെൻറ് തെരഞ്ഞെടുപ്പിൽ മീനച്ചിൽ മണ്ഡലത്തിൽനിന്ന് ചാക്കോ തെരഞ്ഞെടുക്കപ്പെട്ടു.
വൈകാതെ പാർലമെൻറ് അംഗത്വം രാജിവെച്ച് സംസ്ഥാന രാഷ്ട്രീയത്തിലേക്ക് മടങ്ങി.
41 ദിവസം നീണ്ട പദയായാത്രയിലൂടെ അദ്ദേഹം ജനസമ്പർക്ക പരിപാടിക്ക് പുതിയ മാനം നൽകി.
ഐക്യ കേരളത്തിലെ ആദ്യ പൊതു തെരഞ്ഞെടുപ്പിൽ വാഴൂർ നിയോജകമണ്ഡലത്തിൽനിന്നും വിജയിച്ച ചാക്കോ ആദ്യത്തെ കമ്യൂണിസ്റ്റ് മന്ത്രിസഭയുടെ കാലത്ത് (1957-ൽ) പ്രതിപക്ഷ നേതാവായി.
കേരള രാഷ്ട്രീയ ചരിത്രത്തിലെ സുപ്രധാന സംഭവങ്ങളിലൊന്നായ വിമോചന സമരത്തിൽ മന്നത്ത് പത്മനാഭൻ-പി.
ടി ചാക്കോ-ആർ.
ശങ്കർ കൂട്ടുകെട്ട് നിർണായക പങ്കുവഹിച്ചു.
1960-ലെ പട്ടം താണുപിള്ള മന്ത്രിസഭയിൽ ആഭ്യന്തര മന്ത്രിയായ ചാക്കോ പിന്നീടു വന്ന ആർ. ശങ്കർ മന്ത്രിസഭയിൽ റവന്യൂ വകുപ്പിന്റെകൂടി ചുമതല വഹിച്ചു.
അദ്ദേഹം സഞ്ചരിച്ചിരുന്ന കാർ അപകടത്തിൽപ്പെട്ടതിനെത്തുടർന്നുണ്ടായ വിവാദങ്ങൾ അക്കാലത്ത് വലിയ രാഷ്ട്രീയകോളിളക്കമുണ്ടാക്കി.
വിവാദങ്ങളെ തുടർന്ന് മന്ത്രിസ്ഥാനം രാജിവെച്ച അദ്ദേഹം അഭിഭാഷകവൃത്തിക്കൊപ്പം രാഷ്ട്രീയ പ്രവർത്തനവും തുടർന്നു.
1964 ജൂൺ മാസത്തിൽ കെ.പി.സി.സി. പ്രസിഡന്റ്സ്ഥാനത്തേക്ക് ചാക്കോ മത്സരിച്ചെങ്കിലും കെ.സി.എബ്രഹാമിനോട് തോറ്റു.
1964 ഓഗസ്റ്റ് ഒന്നിന് കോഴിക്കോട് ജില്ലയിലെ കുറ്റ്യാടിയിൽ വച്ച് പെട്ടെന്നുണ്ടായ ഹൃദയാഘാതത്തെത്തുടർന്ന് അന്തരിച്ചു.
ഒരു കേസിന്റെ ഭാഗമായി കുറ്റ്യാടിയിലെത്തിയതായിരുന്നു അദ്ദേഹം.
ചാക്കോയുടെ മരണം കോൺഗ്രസ്സിൽ വലിയ പൊട്ടിത്തെറിയുണ്ടാക്കുകയും തുടർന്ന് ശങ്കർ മന്ത്രിസഭയുടെ വീഴ്ചയിലും കേരള കോൺഗ്രസ് എന്ന പുതിയ പാർട്ടിയുടെ പിറവിയിലും ചെന്നെത്തുകയും ചെയ്തു.
ഭാര്യ മറിയാമ്മ.
കേരള കോൺഗ്രസ് നേതാവായ പി.സി. തോമസ് അടക്കം ആറ് മക്കളുണ്ട്.
അവലംബം ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ {{ cite web }} : | first= missing | last= ( help ) ↑
പി.ടി. അബ്ദുറഹ്മാൻ ഇംഗ്ലീഷ് വിലാസം https://ml.wikipedia.org/wiki/P.
T._Abdurahman പി.റ്റി.
അബ്ദുറഹിമാൻ
ഒരു മലയാളകവിയും ഗാനരചയിതാവുമായിരുന്നു പി.ടി. അബ്ദുറഹ്മാൻ .
മാപ്പിള ഗാനങ്ങളിലൂടെ പി.ടി. അബ്ദുറഹ്മാൻ കൂടുതൽ ശ്രദ്ധിക്കപ്പെട്ടു.
തേൻതുള്ളി എന്ന ചിത്രത്തിൽ കെ. രാഘവൻ മാസ്റ്റർ സംഗീതം നൽകി വി.ടി. മുരളി ആലപിച്ച പി.ടിയുടെ പ്രശസ്തഗാനമാണ് "ഓത്തുപള്ളീലന്ന് നമ്മൾ..."
എന്നു തുടങ്ങുന്ന ഗാനം.
ഓത്തു പള്ളീലന്നു നമ്മൾ എന്ന്   തുടങ്ങുന്ന  കവിത പി ടി അബ്ദുറഹ്‍മാൻ എഴുതിയപ്പോൾ അതിന്  ഗസൽ  ആലാപനത്തിന്റെ ശൈലിയിൽ സംഗീത സംവിധാനം നിർവഹിച്ചു പാടിയത് സംഗീത സംവിധായകനും ഗായകനുമായിരുന്ന വടകര കൃഷ്‌ണദാസ് ആയിരുന്നു.
പിന്നീടാണ് അത് രാഘവൻ മാഷുടെ സംഗീത സംവിധാനത്തിൽ മുരളിയുടെ ശബ്ദത്തിൽ ചലച്ചിത്രത്തിൽ എത്തുന്നത്.
കവിതാസമാഹാരങ്ങൾക്കു പുറമെ ആറ് ചലച്ചിത്രങ്ങൾക്കായി പതിനേഴ് ഗാനങ്ങളും രണ്ടു ആൽബങ്ങൾക്കായി നാലു ഗാനങ്ങളും എഴുതി.
കിസ്സ, കെസ്സ്, കത്ത്, ബദർ, മാല തുടങ്ങി മാപ്പിളപ്പാട്ടിന്റെ വിവിധ ശാഖകളിലായി 1500ൽ പരം ഗാനങ്ങളാണ് പി ടി എഴുതിയത്.
മലയാളത്തിൽ ഏറ്റവും കൂടുതൽ മാപ്പിളപ്പാട്ടുകൾ രചിച്ച കവി കൂടിയാണ് പി ടി എന്ന വടകരക്കാരൻ.
1940  മെയ് 15 ന് കോഴിക്കോട് ജില്ലയിലെ വടകരയിൽ എ.വി. ഇബ്രാഹീമിന്റെയും പി.ടി. ആയിഷയുടേയും മകനായി ജനനം.
സ്കൂൾ പഠനത്തിനു ശേഷം മലബാർ മാർക്കറ്റ് കമ്മിറ്റി ഓഫീസിൽ ജോലിനോക്കി.
ആകാശവാണിക്ക് വേണ്ടി നിരവധി ഗാനങ്ങൾ എഴുതിയിട്ടുണ്ട്.
ഭാര്യ കുഞ്ഞായിശ.
ഇവർക്ക് മക്കളില്ല.
കവിതാസമാഹരങ്ങൾ
പി.ടി. അബ്ദുറഹ്മാന്റെ പ്രധാന കാവ്യസമാഹാരങ്ങൾ ഇവയാണ്: നീലദർപ്പണം രാഗമാലിക യാത്രികർക്ക് വെളിച്ചം വയനാടൻ തത്ത സുന്ദരിപ്പെണ്ണും സുറുമകണ്ണും ഒരു ഇന്ത്യൻ കവിയുടെ മനസ്സിൽ ഖണ്ഡകാവ്യം കറുത്തമുത്ത് ഗാനങ്ങൾ എഴുതിയ ചലച്ചിത്രങ്ങൾ തേൻതുള്ളി-(ഓത്തുപള്ളിയിലന്നു നമ്മൾ...)-1979 പതിനാലാം രാവ് -(പെരുത്തു മൊഞ്ചുള്ളൊരുത്തി..)-1979 ഞാൻ കാതോർത്തിരിക്കും (മധുരിക്കും തേൻ കനി..)-1986 ഉൽപത്തി (ഇലാഹി...)-1984 കണ്ണാടിക്കൂട്-1983 മുഹമ്മദും മുസ്തഫയും-1978 പുരസ്കാരങ്ങൾ എൻ.എൻ. കക്കാട് പുരസ്കാരം ചങ്ങമ്പുഴ പുരസ്കാരം.
കുവൈത്ത് കൾചറൽ സെന്ററിന്റെ സി.എച്ച്. അവാർഡ് ദുബൈ മലയാളികൾ നൽകിയ മാല അവാർഡ് അവലംബം
പി.ടി. കുഞ്ഞുമുഹമ്മദ് ഇംഗ്ലീഷ് വിലാസം https://ml.wikipedia.org/wiki/P.
T._Kunhimohammed പി.ടി. കുഞ്ഞുമുഹമ്മദ്
മലയാള സമാന്തര ചലച്ചിത്രരംഗത്തെ ശ്രദ്ധേയനായ സം‌വിധായകനും നിർമ്മാതാവും  സാമൂഹ്യ-രാഷ്ട്രീയ പ്രവർത്തകനുമാണ്‌ പി.ടി. കുഞ്ഞുമുഹമ്മദ് .
മഗ്‌രിബ് ആണ്‌ കുഞ്ഞുമുഹമ്മദിന്റെ സം‌വിധാനത്തിലുള്ള ആദ്യ ചിത്രം.
തൃശൂർ ജില്ലയിലെ ചാവക്കാടിനടുത്തുള്ള ചക്കുംകണ്ടം സ്വദേശി.
‌ ജീവിതരേഖ
എം.കെ. സൈതാലിക്കുട്ടിയുടേയും പണിക്കവീട്ടിൽ തിരുനെല്ലി കുഞ്ഞാമിനയുടേയും മകനായി 1949 ൽ ചാവക്കാടിനടുത്തുള്ള ഏനാമാവിൽ ജനനം.
ഗുരുവായുർ ശ്രീകൃഷ്ണ കോളേജിൽ നിന്ന് പ്രീഡിഗ്രിയും തൃശൂർ സെന്റ് തോമസ് കോളേജിൽ നിന്നും ഗണിതശാസ്ത്രത്തിൽ ബിരുദവും നേടിയ കുഞ്ഞുമുഹമ്മദ് പന്ത്രണ്ട് വർഷത്തോളം യു.എ.ഇ ലെ അബുദാബിയിൽ ജോലിചെയ്തു.
പ്രവാസജീവിതത്തിനു ശേഷം നാട്ടിലും ചില ബിസിനസ്സുകൾ നടത്തിവന്നു.
ഇപ്പോൾ ഏനമാവിനടുത്ത് പഞ്ചാരമുക്കിൽ താമസം.
ഭാര്യ ഐഷാബി.
മക്കൾ രജത, രജ്ഞിത്.
ചലച്ചിത്ര-രാഷ്ട്രീയ-സാമുഹ്യ രംഗത്ത്
കുഞ്ഞിമുഹമ്മദ് സം‌വിധാനം ചെയ്ത മഗ്‌രിബ് (1993), ഗർഷോം (1998), പരദേശി (2007) എന്നീ ചിത്രങ്ങൾ നിരൂപകപ്രശംസയും പുരസ്കാരങ്ങളും നേടിയവയായിരുന്നു.
അശ്വത്ഥമാവ് , സ്വരൂപം , പുരുഷാർഥം എന്നീ ചലച്ചിത്രങ്ങളുടെ നിർമ്മാണത്തിൽ പങ്കാളിയായികൊണ്ടാണ്‌ അദ്ദേഹം ഈ രംഗത്തേക്ക് വരുന്നത് .
ഉപ്പ് എന്ന ചിത്രത്തിൽ അഭിനയിച്ചിട്ടുണ്ട് കുഞ്ഞുമുഹമ്മദ് . 'അറിയപ്പെടാത്ത മലപ്പുറം' എന്ന ഒരു ഡോക്യുമെന്ററിയും കുഞ്ഞുമുഹമ്മദ് നിർമ്മിച്ചു.
ഇടതു സഹയാത്രികനായ കുഞ്ഞുമുഹമ്മദ് 1994 ലും 1996 ലും ഗുരുവായുർ മണ്ഡലത്തിൽ നിന്ന് സി.പി.എം. സ്വതന്ത്ര എം.എൽ.എ ആയി തിരഞ്ഞെടുക്കപ്പെട്ടു.
ടെലിവിഷൻ അവതാരകൻ എന്ന നിലയിലും പ്രാഗാത്ഭ്യം തെളിയിച്ചു അദ്ദേഹം.
കൈരളി ടിവിയിൽ അവതരിപ്പിച്ചു വരുന്ന പ്രവാസലോകം എന്ന പരിപാടി നിരവധി എപ്പിസോഡുകൾ പിന്നിട്ടു.
കാണാതാവുന്ന പ്രവാസി ഇന്ത്യക്കാരെ കണ്ടെത്തുന്നതിനുള്ള ഒരു പരിപാടിയാണിത് .
കേരാള പ്രവാസി സംഘത്തിന്റെ സംസ്ഥാന അധ്യക്ഷനാണ്‌ പി.ടി .
ഗൾഫിൽ പ്രവാസിയായി കഴിഞ്ഞതിനാലാവാം കുഞ്ഞുമുഹമ്മദിന്റെ സിനിമകളും പ്രവർത്തനങ്ങളും പ്രവാസികളുമായി ഏറെ ബന്ധമുള്ളതായത്.
പ്രമുഖ സ്വാതന്ത്ര്യസമര സേനാനിയും മലബാറിലെ പ്രഗല്ഭ കോൺഗ്രസ്സ് നേതാവുമായിരുന്ന മുഹമ്മദ് അബ്ദുറഹ്മാൻ സാഹിബിനെ കുറിച്ചുള്ള വീരപുത്രൻ എന്ന ചിത്രമാണ്‌ അദ്ദേഹത്തിന്റെ പുതിയ ചിത്രം.
ഈ ചിത്രത്തിന്റെ കഥ എൻ.പി. മുഹമ്മദിന്റേതാണ് ‌.
നിർമ്മാണം സിദ്ദീഖ് മങ്കര.
വീരപുത്രനുശേഷം കുഞ്ഞുമുഹമ്മദിന്റെ ബർസക് എന്ന ചിത്രം പൂർത്തിയായി വരുന്നു .
കുഞുമുഹമ്മദിന്റെ  ഏറ്റവും പുതിയ ചിത്രം 'വിശ്വാസപൂർവം മൻസൂർ' പണിപ്പുരയിലാണ് ചലചിത്രങ്ങൾ 2017- വിശ്വാസപൂർവ്വം മൻസൂർ 2011- വീരപുത്രൻ 2007- പരദേശി 1998- ഗർഷോം 1993- മഗ്‌രിബ് (ചലചിത്രം) 1987- ഉപ്പ് പുരസ്കാരങ്ങൾ ഏറ്റവും നല്ല നവാഗത സം‌വിധായകനുള്ള സംസ്ഥാന ചലച്ചിത്ര അവാർഡ്-മഗ്‌രിബ് എന്ന ചിത്രത്തിലൂടെ(1993) ഏറ്റവും നല്ല കഥക്കുള്ള സംസ്ഥാന ചലച്ചിത്രപുരസ്കാരം-പരദേശിയുടെ കഥയ്ക്ക്(2008) അവലംബം അധിക വിവരങ്ങൾക്ക് വെബ്ദുനിയയിൽ പി.ടി. കുഞ്ഞഹമ്മദുമായുള്ള വീഡിയോ അഭിമുഖം Archived 2009-07-03 at the Wayback Machine .
പി.ജെ. ജോസഫ് ഇംഗ്ലീഷ് വിലാസം https://ml.wikipedia.org/wiki/P.
കേരള നിയമസഭയിലെ ഒരു മുൻ മന്ത്രിയും ഐക്യ ജനാധിപത്യ മുന്നണിയിൽ ഉൾപ്പെട്ട കേരള കോൺഗ്രസ്‌ (ജെ)|കേരളാ കോൺഗ്രസ്സ് (എം)|കേരള കോൺഗ്രസ് -ന്റെ നേതാക്കന്മാരിലൊരാളുമാണ് പാലത്തിനാൽ ജോസഫ് ജോസഫ് അഥവാ പി.ജെ. ജോസഫ് .
മദ്രാസിലെ ലൊയോള കോളേജിൽ നിന്നും സാമ്പത്തികശാസ്ത്രത്തിൽ ബിരുദാനന്തരബിരുദം നേടിയിട്ടുള്ള ഇദ്ദേഹം ജൈവ കൃഷി വ്യാപകമാക്കുന്നതിൽ ഉത്സാഹിച്ചിട്ടുണ്ട്.
1970-ൽ പി.ജെ. ജോസഫ് ആദ്യമായി നിയമസഭയിലേക്കു തിരഞ്ഞെടുക്കപ്പെട്ടു.
മുൻ മന്ത്രിസഭകളിൽ വിദ്യാഭ്യാസം , ഭവനനിർമ്മാണം, പൊതുമരാമത്ത്, റവന്യൂ തുടങ്ങിയ വിവിധ വകുപ്പുകളുടെ മന്ത്രിയായും പ്രവർത്തിച്ചു ജീവിത രേഖ
ഇടുക്കി ജില്ലയിലെ പുറപ്പുഴ ഗ്രാമത്തിൽ പാലത്തിനാൽ വീട്ടിൽ പി.ഒ. ജോസഫിൻ്റെയും അന്നമ്മയുടേയും മകനായി 1941 ജൂൺ 28ന് ഇടവമാസത്തിലെ ആയില്യം നക്ഷത്രത്തിൽ ജനിച്ചു.
എം. എ. അഗ്രികൾച്ചറിസ്റ്റ് ബിരുദാനന്തര ബിരുദം നേടി.
പശുവളർത്തലും പാൽ ഉത്പാദനവും ജൈവ പച്ചക്കറി കൃഷിയും അദ്ദേഹം ജീവിതത്തിൻ്റെ ഭാഗമാക്കി.
1968-ൽ കേരളാ കോൺഗ്രസ് പാർട്ടിയിൽ അംഗമായതിനെ തുടർന്നാണ് അദ്ദേഹം കേരളാ രാഷ്ട്രീയത്തിൽ എത്തിയത്.
1970-ൽ തൊടുപുഴ നിയോജക മണ്ഡലത്തിൽ നിന്ന് ആദ്യമായി കേരള നിയമസഭയിലേയ്ക്ക് തിരഞ്ഞെടുക്കപ്പെട്ടു.
പിന്നീട് നടന്ന  നിയമസഭ തിരഞ്ഞെടുപ്പുകളിൽ ഒരു തവണ ഒഴിച്ച് അദ്ദേഹം എം.എൽ.എ ആയി തുടരുന്നു.
1973-ൽ പാർട്ടിയുടെ യുവജന വിഭാഗമായ യൂത്ത്ഫ്രണ്ട് സംസ്ഥാന പ്രസിഡൻറായ ജോസഫ് നിലവിൽ പത്ത് തവണ എം.എൽ.എയും ഏഴു തവണ മന്ത്രിയുമായി തിരഞ്ഞെടുക്കപ്പെട്ടു.
കേരള കോൺഗ്രസ് നേതാവായിരുന്ന കെ.എം. മാണി ആയി ഭിന്നത ഉണ്ടായതിനെ തുടർന്ന് 1979-ൽ കേരള കോൺഗ്രസ് (ജോസഫ്) എന്ന പേരിൽ സ്വന്തം പാർട്ടി രൂപികരിച്ചു.
1980-ൽ കോൺഗ്രസ് (ഐ) നേതാവും മുൻ കേരള മുഖ്യമന്ത്രിയുമായിരുന്ന കെ. കരുണാകരൻ യു.ഡി.എഫ് രൂപീകരിച്ചപ്പോൾ 1980 മുതൽ 1982 വരെ ഐക്യ ജനാധിപത്യ മുന്നണിയുടെ സ്ഥാപക കൺവീനറായും പ്രവർത്തിച്ചു.
1989-ൽ മൂവാറ്റുപുഴയിൽ നിന്നും 1991-ൽ ഇടുക്കിയിൽ നിന്നും ലോക്സഭയിലേയ്ക്ക് മത്സരിച്ചെങ്കിലും പരാജയപ്പെട്ടു.
2001-ലെ നിയമസഭാ തിരഞ്ഞെടുപ്പിൽ തൊടുപുഴയിൽ നിന്ന് ആദ്യമായി പി.ടി.തോമസിനോട് പരാജയപ്പെട്ടു .
1970, 1977, 1980, 1982, 1987, 1996, 2006, 2011, 2016, 2021 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പുകളിൽ തൊടുപുഴയിൽ നിന്ന് ജയിച്ച ജോസഫ് ആദ്യമായി മന്ത്രി ആകുന്നത് 1978-ൽ ആണ്.
എ.കെ. ആന്റണി മന്ത്രിസഭയിലെ ആഭ്യന്തര വകുപ്പ് മന്ത്രിയായി തുടങ്ങിയ ജോസഫ് 1981-1982,1982-1987 കാലഘട്ടത്തിൽ കെ. കരുണാകരൻ നയിച്ച മന്ത്രിസഭയിൽ രണ്ട് തവണ റവന്യൂ മന്ത്രിയായി.
1996-2001 ലെ ഇ.
കെ. നായനാർ മന്ത്രിസഭയിൽ വിദ്യാഭ്യാസ വകുപ്പിൻ്റെ മന്ത്രിയായിരുന്നു.
പിന്നീട് 2006-ലെ വി.എസ്. അച്യുതാനന്ദൻ സർക്കാരിലും ചെറിയൊരു കാലയളവിൽ രണ്ടു തവണ പൊതുമരാമത്ത് വകുപ്പിൻ്റെ മന്ത്രിയായി.
2011-ലെ നിയമസഭാ തിരഞ്ഞെടുപ്പിൽ യു.ഡി.എഫിന് നേരിയ ഭൂരിപക്ഷം ലഭിച്ച് ഉമ്മൻചാണ്ടി മുഖ്യമന്ത്രി ആയതോടെയാണ് ജോസഫ് ഏഴാം തവണയും മന്ത്രിയായത്.
2014 ലെ ബാർ കോഴ വിവാദത്തിൽ ആരോപണ വിധേയനായ ധനകാര്യ വകുപ്പ് മന്ത്രി കെ.എം. മാണി 2015 നവംബർ 10 ന് മന്ത്രി സ്ഥാനം  രാജിവച്ചു.
മാണിക്കൊപ്പം രാജി വയ്ക്കാൻ പാർട്ടിയിൽ നിന്ന് സമ്മർദ്ദം ഉണ്ടായി എങ്കിലും പി.ജെ.ജോസഫ് മന്ത്രി സ്ഥാനത്ത് തുടർന്നത് കേരള കോൺഗ്രസ് മാണി ഗ്രൂപ്പിൽ ഏറെ വിമർശനങ്ങൾക്ക് വഴിവച്ചു.
2016-ൽ ഉമ്മൻ ചാണ്ടി മന്ത്രിസഭയിൽ ജലവിഭവ വകുപ്പിൻ്റെ മന്ത്രിയായി 5 വർഷം കാലാവധി പൂർത്തിയാക്കി .
കേരളാ കോൺഗ്രസിൽ
1968-ൽ കേരളാ കോൺഗ്രസിൽ അംഗമായ പി.ജെ. ജോസഫ് പല തവണ കേരളാ കോൺഗ്രസ് നേതാവായിരുന്ന കെ.എം. മാണിയും അദ്ദേഹത്തിൻ്റെ പാർട്ടിയുമായി ലയിക്കുകയും പിളരുകയും ചെയ്തു.
കേരള കോൺഗ്രസ് (എം.) എന്ന പേരിൽ പാർട്ടി കെ.എം. മാണി രൂപികരിക്കുന്നത് 1979-ലാണ്.
1977-ൽ പാലായിൽ നിന്ന് ജയിച്ച കെ.എം.മാണി 1978-ലെ തിരഞ്ഞെടുപ്പ് കേസ് ജയിച്ചതിനെ തുടർന്ന് മന്ത്രിസഭയിൽ തിരിച്ചെത്തിയതിനാൽ 1978-ൽ ജോസഫ് ആഭ്യന്തരവകുപ്പ് മന്ത്രി സ്ഥാനം ഒഴിഞ്ഞു.
മാണി അഭ്യന്തര വകുപ്പ് മന്ത്രിയായി ചുമതല ഏറ്റതിനാൽ ഒഴിവ് വന്ന പാർട്ടി ചെയർമാൻ സ്ഥാനം വേണമെന്ന് ജോസഫ് ആവശ്യപ്പെട്ടു.
ഇതിൻ്റെ പേരിൽ മാണിയും ജോസഫും തമ്മിൽ അകന്നു.
ഈ അകൽച്ചയാണ് പിൽക്കാലത്ത് കേരളാ കോൺഗ്രസിൽ നടന്ന എല്ലാ പിളർപ്പുകൾക്കും തുടക്കം കുറിച്ചത്.
പാർട്ടി ചെയർമാൻ സ്ഥാനത്തേയ്ക്ക് നടന്ന മത്സരത്തിൽ മാണി പി.ജി.സെബാസ്റ്റ്യനെയാണ് പിന്തുണച്ചത് കടുത്ത മത്സരം നടന്ന പാർട്ടി ചെയർമാൻ തിരഞ്ഞെടുപ്പിൽ ജോസഫ് പരാജയപ്പെട്ടു.
1979-ൽ തന്നെ കേരള കോൺഗ്രസ് (ജോസഫ്) എന്ന പേരിൽ സ്വന്തം പാർട്ടി രൂപികരിച്ചു.
1980-ൽ ഇടതിലേയ്ക്ക് മാറിയ കെ.എം മാണി 1981-ൽ യു.ഡി.എഫിൽ തിരിച്ചെത്തി.
പിന്നീട് 1985-ൽ മാണിയുടെ പാർട്ടിയിൽ ജോസഫ് ലയിച്ചു.
ഒപ്പം തന്നെ 1985-ൽ ഐക്യകേരളാ കോൺഗ്രസ് എന്ന ആശയത്തിനായി പലതായി പിളർന്ന്  മാറിയ കേരള കോൺഗ്രസ് പാർട്ടികൾ ( കേരള കോൺഗ്രസ് (എം.) , കേരള കോൺഗ്രസ് (ജോസഫ്) , കേരള കോൺഗ്രസ് (ബി) ) എല്ലാവരും ഐക്യ കേരള കോൺഗ്രസ് എന്ന പേരിൽ ലയിച്ചു.
കെ. കരുണാകരൻ മുഖ്യമന്ത്രിയായ (1982- 1987) ലെ യു.ഡി.എഫ് മന്ത്രിസഭയിൽ ഐക്യ കേരള കോൺഗ്രസ് നേതാക്കളായ കെ.എം. മാണി , പി.ജെ.ജോസഫ്, ആർ. ബാലകൃഷ്ണപിള്ള എന്നിവർ മന്ത്രിമാരും ആയി.
പക്ഷേ പിന്നീട് 1987-ൽ ഐക്യ കേരള കോൺഗ്രസ് വീണ്ടും പിളർന്നു.
1989 വരെ ഐക്യ ജനാധിപത്യ മുന്നണിയിൽ നിന്ന പി.ജെ.ജോസഫ് പിന്നീട് ഇടതുപക്ഷത്തേയ്ക്ക് പോയി.
1991 മുതൽ പി.ജെ.ജോസഫ് ഇടതുപക്ഷത്ത് നിലയുറപ്പിച്ചു.
അവസാനം നീണ്ട 23 വർഷത്തിനു ശേഷം 2010-ൽ പി.ജെ.ജോസഫ് കെ.എം.മാണിയുടെ പാർട്ടിയിൽ ലയിച്ചു .
2019-ലെ പതിനേഴാം ലോക്സഭാ തിരഞ്ഞെടുപ്പിൽ കോട്ടയത്ത് നിന്നോ ഇടുക്കിയിൽ നിന്നോ മത്സരിക്കുവാൻ ജോസഫ് താത്പര്യം പ്രകടിപ്പിച്ചുവെങ്കിലും മാണി സീറ്റ് നൽകിയില്ല.
ഏറെ അഭിപ്രായ വ്യത്യാസം ഉണ്ടായി എങ്കിലും തോമസ് ചാഴിക്കാടൻ ആയിരുന്നു മത്സരിച്ചതും ജയിച്ചതും.
അവസാനം ജോസഫ് മാണിയുടെ തീരുമാനം അംഗീകരിച്ചു.
2019 ഏപ്രിൽ ഒൻപതിന് കെ.എം.മാണി അന്തരിച്ചു.
അതിനു ശേഷം ആറു മാസം കഴിഞ്ഞ് നടന്ന ഉപതിരഞ്ഞെടുപ്പിൽ പാലാ നിയമസഭാ സീറ്റിൽ യു.ഡി.എഫ് പരാജയപ്പെട്ടു.
ജോസ് കെ. മാണി യുമായി അഭിപ്രായ വ്യത്യാസം ഉണ്ടായതിനെ തുടർന്ന് പി.ജെ.ജോസഫ് രണ്ടില ചിഹ്നം നൽകിയില്ല.
ഇതും പരാജയത്തിന് ഒരു കാരണമായി.
പാലാ ഉപതിരഞ്ഞെടുപ്പ് പരാജയത്തോടെ പാർട്ടിയിൽ ഇരുവരും രണ്ട് ഗ്രൂപ്പായി ചേരിതിരിഞ്ഞു.
പി.ജെ.ജോസഫ് നേതാവായ ഗ്രൂപ്പിൽ എം.എൽ.എമാരായ സി.എഫ്.തോമസ് , മോൻസ് ജോസഫ് എന്നിവരും ജോസ് കെ. മാണി എംപി നയിക്കുന്ന ഗ്രൂപ്പിൽ എംഎൽഎമാരായ റോഷി അഗസ്റ്റിൻ , എൻ.ജയരാജ് , തോമസ് ചാഴിക്കാടൻ എം.പി അങ്ങനെ പാർട്ടിയിൽ ജോസഫ് പക്ഷവും ജോസ് പക്ഷവും നിലവിൽ വന്നു .
കേരള കോൺഗ്രസ് (എം.) എന്ന പാർട്ടിയും രണ്ടില ചിഹ്നവും ജോസ് കെ. മാണിക്ക് അവകാശപ്പെട്ടതാണെന്ന ഹൈക്കോടതി വിധി 2021 മാർച്ച് 15ന് സുപ്രീം കോടതിയും ശരിവച്ചതോടെ പ്രതിസന്ധിയിലായ ജോസഫ് വിഭാഗം 2021 മാർച്ച് 17ന് പി.സി.തോമസിൻ്റെ കേരള കോൺഗ്രസ് എന്ന പാർട്ടിയിൽ ലയിച്ചു.
ഇതോടെ നിയമസഭാ തിരഞ്ഞെടുപ്പിന് മുൻപ് എൻ.ഡി.എ. മുന്നണി വിട്ട പി.സി. തോമസ് യു.ഡി.എഫിൻ്റെ ഭാഗമായി മാറി.
ലയനശേഷം നിലവിൽ വന്ന കേരള കോൺഗ്രസിൻ്റെ വർക്കിംഗ് ചെയർമാൻ, പാർട്ടി ലീഡർ എന്നീ സ്ഥാനങ്ങൾ പി.ജെ.ജോസഫിനാണ്.
പി.സി.തോമസ് ഡെപ്യൂട്ടി ചെയർമാനാകും.
മോൻസ് ജോസഫാണ് പാർട്ടിയുടെ വൈസ് ചെയർമാൻ.
നിയമസഭാ തിരഞ്ഞെടുപ്പ് പടിവാതിക്കൽ നിൽക്കെ പഴയ ജോസഫ് വിഭാഗം പുനരുജ്ജീവിപ്പിക്കുന്നതിനോ പുതിയ പാർട്ടിയായി തിരഞ്ഞെടുപ്പ് കമ്മീഷനിൽ രജിസ്റ്റർ ചെയ്യുന്നതിനൊ ഉള്ള നടപടിക്രമങ്ങൾ നീളും എന്നതിനാലാണ് ലയന നടപടികൾ വേഗത്തിലായത് രണ്ടില ചിഹ്നവും കോടതി വിധിയും
കേരളാ കോൺഗ്രസ് ജേക്കബ് വിഭാഗം നേതാവായിരുന്ന ജോണി നെല്ലൂർ 2020 മാർച്ചിൽ പാർട്ടി വിട്ട് ജോസഫിൻ്റെ കൂടെ ചേർന്നു.
ജനാധിപത്യ കേരളാ കോൺഗ്രസ് രൂപികരിച്ച് ഇടതുപക്ഷത്തേയ്ക്ക് പോയ കെ. ഫ്രാൻസിസ് ജോർജ്ജും പാർട്ടിയും ഇടതുമുന്നണി ബന്ധവും ഉപേക്ഷിച്ച് ജോസഫിന് ഒപ്പം ചേർന്നു.
രണ്ടില ചിഹ്നത്തിനായി ജോസ് പക്ഷവും ജോസഫ് പക്ഷവും കോടതിയിൽ ഹർജി നൽകി.
ഇതിനിടയിൽ ജോസ് പക്ഷത്തെ യുഡിഎഫിൽ നിന്ന് പുറത്താക്കി.
രണ്ടില വിധി ആദ്യം അനുകൂലം ആയത് ജോസ് പക്ഷത്തിനാണ്.
എന്നാൽ ജോസഫ് പക്ഷം ഹൈക്കോടതിയിൽ കൊടുത്ത അപ്പീൽ പ്രകാരം ഒരു മാസത്തേയ്ക്ക് വിധി സ്റ്റേ ചെയ്തു.
ഒക്ടോബർ 9 ന് ഒരു മാസത്തെ സ്റ്റേ ഓർഡർ അവസാനിച്ചതിനെ തുടർന്ന് വീണ്ടും ചേർന്ന കോടതി സ്റ്റേ ഓർഡർ ഒക്ടോബർ 31 വരെ നീട്ടി.
2020 നവംബർ 17ന് സംസ്ഥാന തിരഞ്ഞെടുപ്പ് കമ്മിഷൻ രണ്ടില ചിഹ്നം മരവിപ്പിച്ചു.
ഒപ്പം തന്നെ ഇരു വിഭാഗങ്ങൾക്കും പ്രത്യേക ചിഹ്നങ്ങൾ അനുവദിച്ചു.
തദ്ദേശ തിരഞ്ഞെടുപ്പിന് ഒരു ചിഹ്നത്തിന് രണ്ടുകൂട്ടരും വാശി പിടിച്ചതോടെയാണ് രണ്ടില രണ്ടുപേർക്കും വേണ്ടെന്ന് തിരഞ്ഞെടുപ്പ് കമ്മിഷൻ തീരുമാനിച്ചത്.
തുടർന്ന് ഇരു വിഭാഗത്തിന്റെയും ആവശ്യപ്രകാരം ജോസഫ് വിഭാഗത്തിന് ചെണ്ടയും ജോസ് വിഭാഗത്തിന് ടേബിൾ ഫാനും തിരഞ്ഞെടുപ്പ് കമ്മീഷൻ അനുവദിച്ചു.
രണ്ടില ചിഹ്നം ജോസ് കെ. മാണി വിഭാഗത്തിന് അനുവദിച്ച് കൊണ്ട് 2020 നവംബർ 20ന് ഹൈക്കോടതി ഉത്തരവ്.
തിരഞ്ഞെടുപ്പ് കമ്മീഷൻ്റെ മുൻ നിലപാട് ശരിവച്ച കോടതി പി.ജെ. ജോസഫിൻ്റെ ഹർജി തള്ളി.
മേൽക്കോടതിയിൽ അപ്പീൽ നൽകുമെന്ന് പി ജെ ജോസഫ്.
2020 നവംബർ 23ന് പി ജെ ജോസഫിൻ്റെ അപ്പീലിൻ മേൽ സ്റ്റേ തുടരണം എന്ന വാദം കോടതി നിരാകരിച്ചു.
അപ്പീൽ ഫയലിൽ സ്വീകരിച്ച കോടതി വിശദമായ വാദം കേൾക്കും ഹർജിയിൽ വിശദമായ വാദം കേട്ട ശേഷം
രണ്ടില ചിഹ്നവും കേരള കോൺഗ്രസ് (എം.) എന്ന പേരും ജോസ്.
കെ.മാണിക്ക് അവകാശപ്പെട്ടതാണെന്ന തിരഞ്ഞെടുപ്പ് കമ്മീഷൻ്റെ തീരുമാനത്തിൽ ഇടപെടാനാകില്ലെന്ന് പറഞ്ഞ കോടതി 2021 ഫെബ്രുവരി 22ന് പി.ജെ.ജോസഫിൻ്റെ ഹർജി നിരാകരിച്ച് രണ്ടില ചിഹ്നം ജോസ്.
കെ.മാണിക്ക് അനുവദിച്ചു കൊടുത്ത് കൊണ്ട് ഉത്തരവായി 2021 മാർച്ച് 15ന് ഹൈക്കോടതി വിധി സുപ്രീം കോടതി അംഗീകരിച്ചതോടെ രണ്ടില ചിഹ്ന കേസ് അവസാനിച്ചു.
കേരള കോൺഗ്രസ് (ജോസഫ്)
കേരള കോൺഗ്രസ് (ജോസഫ്) വിഭാഗം പുനരുജ്ജീവിപ്പിക്കാൻ പി.ജെ.ജോസഫ് തയ്യാറെടുക്കുന്നു.
പാർട്ടി രൂപീകരണത്തിന് മുന്നോടിയായി കോട്ടയത്തെ പഴയ ഓഫീസ് അറ്റകുറ്റപ്പണികൾ പൂർത്തിയാക്കി.
പാർട്ടി രൂപീകരണം ഔദ്യോഗികമായി ഇതുവരെ പ്രഖ്യാപിച്ചിട്ടില്ല.
2010-ൽ മാണി ഗ്രൂപ്പിൽ ലയിക്കുന്നത് വരെ സൈക്കിൾ ആയിരുന്നു പാർട്ടിയുടെ ഔദ്യോഗിക ചിഹ്നം.
എന്നാൽ 2020-ലെ തദ്ദേശ തിരഞ്ഞെടുപ്പിൽ ജോസഫ് വിഭാഗത്തിന് തിരഞ്ഞെടുപ്പു കമ്മീഷനിൽ നിന്ന് അനുവദിച്ച് കിട്ടിയ ചെണ്ട തന്നെയാകും ഇനി മുതൽ പാർട്ടി ചിഹ്നം എന്നാണ് സൂചന.
രണ്ടിലയും കേരള കോൺഗ്രസ് (എം.) എന്ന പാർട്ടിയും  ജോസ്.
കെ.മാണിക്ക് 2021 ഫെബ്രുവരി 22ന് ഹൈക്കോടതി ഡിവിഷൻ ബഞ്ച് അനുവദിച്ചതിനെ തുടർന്നാണ്  പുതിയ നീക്കങ്ങൾ.
സുപ്രീം കോടതിയിൽ ഇതിനെതിരെ അപ്പീലിനു പോയാലും തിരഞ്ഞെടുപ്പ് കമ്മീഷൻ്റെ തീരുമാനത്തെ സുപ്രീം കോടതിയും എതിർക്കാനിടയില്ല.
ഇതേ തുടർന്നാണ് നിയമസഭാ തിരഞ്ഞെടുപ്പിന് മുൻപ് സ്വന്തമായി പാർട്ടിയും ചിഹ്നവും വേണമെന്ന് ജോസഫ് വിഭാഗത്തിൽ കൂടിയാലോചനകൾ തുടങ്ങിയത്.
കോട്ടയത്ത് സ്റ്റാർ ജംഗ്ഷനിലാണ് പാർട്ടിയുടെ ഓഫീസ് ഉണ്ടായിരുന്നത്.